
Për delegim kompetence

Në mbështetje të pikës 4 të nenit 102 të Kushtetutës, të nenit 27 të ligjit nr.8485, datë 15.5.1999 “Kodi i Procedurave Administrative i Republikës së Shqipërisë”, i ndryshuar,

Urdhëroj:

1. Delegimin e kompetencave për përfaqësimin e Ministrisë së Financave në të gjitha shkallët e gjykimit në çështjen gjyqësore me palë ndërgjyqëse.
Paditës: Ylber Gani Doda
I paditur: Ministria e Financave
Objekti: Kundërshtim i aktit administrativ, vendimi nr.30, datë 5.7.2006 i Ministrit të Financave.
Drejtorit të Përgjithshëm të Parandalimit të Pastrimit të Parave.
2. Ngarkohet Drejtoria e Përgjithshme e Parandalimit të Pastrimit të Parave për ndjekjen e procedurave të mëtejshme të kësaj çështjeje gjyqësore.
3. Ky urdhër hyn në fuqi menjëherë dhe botohet në Fletoren Zyrtare.

Ministri i Financave
Ridvan Bode
